Document ID: 31992R3427

ΚΑΝΟΝΙΣΜΟΣ (ΕΟΚ) αριθ. 3427/92 ΤΗΣ ΕΠΙΤΡΟΠΗΣ της 26ης Νοεμβρίου 1992 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 22), καταγωγής Βραζιλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1539/92 της Επιτροπής (2), και ιδίως το άρθρο 11,
Εκτιμώντας:
ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών- ότι οι εισαγωγές στην Κοινότητα ορισμένων κλωστοϋφαντουργικών προϊόντων της κατηγορίας 22, καταγωγής Βραζιλίας, τα οποία περιλαμβάνονται στο παράρτημα έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11-
ότι, σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 4136/86, κοινοποιήθηκε στη Βραζιλία, στις 25 Σεπτεμβρίου 1992, αίτηση διαβουλεύσεων- ότι, εν αναμονή αμοιβαίας αποδεκτής λύσης, οι εξαγωγές στην Κοινότητα υπήχθησαν σε προσωρινό ποσοστικό όριο για την περίοδο από τις 25 Σεπτεμβρίου έως τις 24 Δεκεμβρίου 1992, σύμφωνα με τον κανονισμό (ΕΟΚ) αριθ. 3043/92 της Επιτροπής (3)-
ότι, σαν αποτέλεσμα των διαβουλεύσεων της 22ας Οκτωβρίου 1992, συμφωνήθηκε να υπαχθούν τα εν λόγω κλωστοϋφαντουργικά προϊόντα (κατηγορία 22) σε ποσοτικούς περιορισμούς για την περίοδο από τις 25 Σεπτεμβρίου έως τις 31 Δεκεμβρίου 1992-
ότι, σύμφωνα με τους όρους της παραγράφου 13 του εν λόγω άρθρου, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86-
ότι τα εν λόγω προϊόντα τα οποία έχουν εξαχθεί από τη Βραζιλία μεταξύ 25ης Σεπτεμβρίου και 31 Δεκεμβρίου 1992 πρέπει να αφαιρεθούν από το καθορισθέν ποσοτικό όριο για την περίοδο από τις 25 Σεπτεμβρίου έως τις 31 Δεκεμβρίου 1992-
ότι το ποσοστικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία αποστέλλονται από τη Βραζιλία προς την Κοινότητα πριν από την ημερομηνία ενάρξεως ισχύος του κανονισμού (ΕΟΚ) αριθ. 3043/92-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εισαγωγή στην Κοινότητα των προϊόντων καταγωγής Βραζιλίας της κατηγορίας που περιλαμβάνεται στο παράρτημα, υπόκεινται στα προσωρινά ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2 για την περίοδο από τις 25 Σεπτεμβρίου έως τις 31 Δεκεμβρίου 1992-
Άρθρο 2
1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τη Βραζιλία προς την Κοινότητα προ της ημερομηνίας ενάρξεως ισχύος του κανονισμού (ΕΟΚ) αριθ. 3043/92 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.
2. Οι εισαγωγές των προϊόντων που αποστέλλονται από τη Βραζιλία στην Κοινότητα μετά την έναρξη ισχύος του κανονισμού (ΕΟΚ) αριθ. 3043/92, εξακολουθούν να υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 4136/86.
3. Όλες οι ποσότητες των προϊόντων που αποστέλλονται από τη Βραζιλία από τις 25 Σεπτεμβρίου 1992 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια στο παράρτημα του παρόντος κανονισμού για την περίοδο από τις 25 Σεπτεμβρίου έως τις 31 Δεκεμβρίου 1992. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία όμως έχουν αποσταλεί από τη Βραζιλία πριν από την ημερομηνία ενάρξεως ισχύος του κανονισμού (ΕΟΚ) αριθ. 3043/92.
Άρθρο 3
Ο κανονισμός (ΕΟΚ) αριθ. 3043/92 καταργείται.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ισχύει από τις 25 Σεπτεμβρίου έως τις 31 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Νοεμβρίου 1992.

Labels: 3
1